สวัสดีค่ะ คือมีอะไรกับแฟนเมื่อวันที่10 กินยาคุมฉุกเฉิน แต่หลังนอกนะคะ จนตอนนี้วันที่19 เมนยังไม่มาแต่รู้สึกปวกท้องน้อยทา3&4วันแล้ว เดือนที่แล้วเมนมา 22เมนมาไม่ค่อยปกติค่ะ จะท้องมั้ยคะ สามารถซื้อที่ตรวจครรภ์มาตรวจได้เร็วสุดตอนไหนคะ
สวัสดีค่ะ ยาคุมฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง โดยใช้กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยาคุมฉุกเฉินอาจมีผลข้างเคียงเช่น ทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้โดยมีโอกาสตั้งครรภ์ได้แต่น้อย ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป